Den Vest-Sjællandske Avis, 1815-06-17
Den 23de Mai kom den Engelsk-Sicilianske Expedition, 6000 Mand stærk, under General Macterlan til Neapel; Murat var ikke bleven afskaaret fra Hovedstaden, men havde trukket sig tilbage dertil fra Capua med 16000 Mand, denne hele Armee er nu opløst; det seer ud, som man har ladet ham flygte; den Østerrigske Regjerings Humanitet fremstiller sig i det elskværdigste Lys ved disse voldsomme Optrin. Baade Generalen Bianchi og Prinds Leopold udstædte beroligende Proclamationer til Folket, og afgave Forsikkring om en almindelig Tilgivelse for alt hvad der er passeret, paa Konge Ferdinand den 4des Vegne og om hans Antagelse af de bekjendte Tillægs-Artikler til den forhen anførte Militair-Convention (lader os ved at berette saadanne Revolutioner ikke forglemme at gjøre opmærksom paa Oplysningens Virkninger og Humanitetens Fremskridt i vore Dage, i de ældre Tider vilde saadanne Statsomvæltninger ikke været gaaede af uden Mord, Nedsablinger og de grusomste Scener, nu afgjøres de paa den meest skaanende Maade, de menneskelige Lidenskaber kunne ikke udslettes, men den dannede Forstand lærer at moderere deres skadelige Følger; grusomme Scener sees i vore Dage kun i uoplyste Lande, eller hos den uoplyste Deel af Folket, naar den for en Tid faaer Magten i Hænderne, eller midt under Krigens Tummel; de oplyste Staters Regjeringer ere blide og ædle i deres Fremgangsmaade, saaledes gaaer Menneskeslægten i visse Henseender frem til det bedre) Disse Krigscener ere endte, og de Mennesker som afskye Blodsudgydelsen kunne glæde sig, at den langt større Krig som truer at udbryde, endnu i ke er begyndt; ogsaa lader det som de Allierede vente paa Russernes Komme for at angribe, der tales om at disse marchere frem af alle Kræfter, men der siges ikke hvormeget de har nærmet sig til Rhinen; over Østersøen sendes store Transporter af Fourage og Levnetsmidler fra Rusland til Belgien og Holland for at forsyne Armeen. Blücher holder Revne over sine Tropper; Wellington vil snart til at bryde op; men endnu fægtes ingensteds, undtagen i Vender, hvor Napoleons General Travot har slaget Rojalisterne den 19de Mai, som Engellænderne havde sat i Land i St. Gilles, og som udgjorde et Corps af 4 til 5000 Mand og hvor tillige en Mængde Engelske Vaaben vare udskibede. Jnsurgenterne tabte 300 Mand og 4000 engelske Flenter, og 600 Fade Krudt, bleve erobrede. Marskal Brune viser sig især meget virksom i at agere mod Jnsurgenterne. Marseille er erklæret i Beleiringstilstand, eller sat under militair Bestyrelse og over Tænkemaaden i Dan kirchen klages meget. 68 Batailloner Nationalgarder opstilles mod Spanien; hvor General Castannos commanderer den Cataloniske Armee. Forsamlingen paa Maimarken i Paris opsættes til Junii. Forhandlingerne over Forbundsacten fortsættes levende i Wien. Da Holland kommer til for Luxenborg, saa kommer Forbundet til at bestaae af Stemmer. Disse skal kun gjøre Forslag; men na noget skal afgjøres, saa forandrer sig ForbundsForsamlingen til et Plenum, hvori der vil afgjøres efter de fleste Stemmer, men hvori dog de større Stater har flere, nemlig nogles andre 3 og andre 4 Stemmer, saaledes har Østerrig, Preussen, Bayern, Sachsen, Hannover og Würtemberg hver 4 Stemmer. Alle Stemmer i Plenum udgjøre tilsammen 69. Kongen af Sachsen afløser de aftraadte Sachsiske Landes og Hertugdømmet Warschaus Jndvaanere fra deres Troeskabs Eed mod sig.